તો 2017-18માં 17 ટકાના વૃધ્ધિ દર સાથે 2.59 લાખ ટ્રેક્ટરનું વેચાણ થયું હતું. તેમાં પણ જાન્યુઆરી થી એપ્રીલના સમયગાળામાં વેચાણમાં 38 ટકાનો વધારો નોંધાયો હતો. જેમાં સ્થાનીક કક્ષા 15 ટકા વેચાણ વધ્યું હતું તો નિકાસમાં 18 ટકાનો સુધારો હતો. આ પહેલા 2013-14માં 6.34 લાખ યુનિટ ટ્રેક્ટર વેચાણનો વિક્રમ નોંધાયો હતો. બજારમાં વધતી માગને જોઇ મહિન્દ્રા એન્ડ મહિન્દ્રા લો એન્ડ ટ્રેક્ટર્સનું ઉત્પાદન વધારવાનું આયોજન કરી રહ્યું છે. તેમની સ્ટ્રેટજી છે કે આ કક્ષામાં તે નવી પ્રોડક્ટ મૂકશે તો તેનો બજાર હિસ્સો વધારવામાં સફળ જશે. જ્યારે સોનાલિકા ઇન્ટરનેશનલ ટ્રેકટર્સ લિમિટેડે તો આવતાં પાંચ વર્ષમાં તેનું ઉત્પાદન બમણું કરી 2 લાખ યુનિટ પર લઇ જવાનો લક્ષ નક્કી કર્યો છે. ગત નાણાંકિય વર્ષમાં કંપનીએ એક લાખ યુનિટ ટ્રેક્ટરનું વેચાણ કર્યુ હતું. કંપની આંતરરાષ્ટ્રીય બજારમાં પણ તેનું વેચાણ વધારવા માટે પ્રયત્નો કરી રહી છે. આ તો થઇ દેશ અને વિશ્વમાં ટ્રેક્ટરના બજારની વાત, હવે વાત કરીએ કૃષિ સાધનોના બજારની. એક એજન્સીના અભ્યાસમાં દેશમાં કૃષિ સાધનોનો વાર્ષિક વિકાસ વૃધ્ધિ 6.6 ટકા રહેશે અને 2022માં સુધી કૃષિ સાધનનોનું બજાર 769.2 બિલિયન રૂપીયાનું થવાનો અંદાજ છે.